નવી દિલ્હી: જે જન ધન ખાતાંઓમાં ૮ નવેમ્બર બાદ રૂ.પ૦,૦૦૦થી વધુ રકમ જમા કરવામાં આવી છે તે ખાતાંઓમાંથી હાલ તુરત રૂ.૧૦,૦૦૦ કરતાં વધુ રકમ ઉપાડી શકાશે નહીં. કેન્દ્રીય રાજ્ય કક્ષાના નાણાં પ્રધાન સંતોષ ગંગવારે જણાવ્યું છે કે આ પ્રકારનાં તમામ ખાતાંઓ પર ચાંપતી નજર રાખવામાં આવી રહી છે. ઉત્તર પ્રદેશમાં નોટબંધીના નિર્ણય બાદ જન ધન ખાતાંઓમાં રૂ.૧૦,૦૦૦ કરોડ કરતાં વધુ રકમ જમા કરાઇ છે. કેન્દ્રીય રાજ્ય કક્ષાના નાણાં પ્રધાન સંતોષ ગંગવારે જણાવ્યું હતું કે સામાન્ય લોકો નોટબંધીના નિર્ણયની તરફેણમાં છે. અમે પેપરલેસ ઇકોનોમીની દિશામાં આગળ વધી રહ્યા છીએ. ટૂંક સમયમાં કાળા નાણાં વિરુદ્ધ નક્કર પગલાં ભરવામાં આવશે.